Home>Ciudaes de la rede>Gijón / Xixón
#000003
XIXÓN ye una ciudá que s’asitia nel norte d’España a la oriella del mar Cantábricu na costa del Principáu d’Asturies. Ye’l conceyu más pobláu d’Astiries con 271.843 habitantes (INE 2018).
#000004
El patrimoniu arqueolóxico d’época romana ye una de les exes principales na busca de la identidá de Xixón. La fonda investigación y l’esfuerciu municipal pa col Plan Arqueolóxicu que se vien desendolcando dende va delles décades, son la base y fundamentación de la identificación de Xixón como ciudá d’orixe romanu, convirtiéndola d’esti mou, nun referente de la cultura romana nel norte la Península.
#000005
Anguaño, Xixón ufre elementos histórico-arqueolóxicos mui relevantes como la nomada triloxía principal que compón el castru prerromanu y romanu (Campa Torres), el centru urbanu (Cimavilla) y los núcleos rurales o villae (Veranes). Nes rexones qu’arrodien el mar Cantábricu hai poques ciudaes que puean ufiertar un conxuntu arqueolóxicu tan coherente y con tanta entidá patrimonial.
#000006
Añalmente, más de cien mil persones visiten los museos arqueolóxicos. Pero la difusión d’estos museos nun s’afita nuna cifra de visitantes bayurosa, el valor añadíu d’esti programa de difusión básase nuna ufierta d’actividades de calidá, que s’adauten a distintos tipos de públicu. Son museos de sitiu, esto ye, tán asitiaos al l rodiu de los restos arqueolóxicos que se conserven y esta vinculación col territoriu facilita la so proteición y difusión:
#000007
En 1996, los museos arqueolóxicos y la reconstrucción de la muralla romana de Xixón recibieron el galardón Special Commendation 1996 (European Museum of the Year), premiu qu’entama añalmente l’European Museum Forum.
#000008
La so edificación data de finales del sieglu I y entamos del II d.c. Les estancies principales ampliáronse col pasu’l tiempu, fechu que nos informa del crecimientu de la población.
#000011
Les termes de Xixón abriéronse como muséu de sitiu nel añu 1995.
#000012
C/ Campo Valdés, s/n33201 Gijón
#000013
éfonu: +34 985 185 151museosarqueologicos@gijon.es
#000014
Tolos llunes del añu1 y 6 de xineruMartes d’Antroxu15 d’agostu 24, 25 y 31 d’avientu
#000015
Castru astur romanu qu’esplica la protohistoria asturiana y los oríxenes de la ciudá de Xixón. Permítenos conocer el pasu de la dómina prerromana a la romana. Les instalaciones del parque son tres edificios principales: receición, muséu y faru. L’itinerariu arqueolóxicu percuerre trece puntos d’información colos elementos más relevantes del yacimientu arqueolóxicu amás de datos sobre les especies vexetales y la so evolución histórica hasta configurar el paisaxe actual.
#000017
éfonu: +34 985 185 234museosarquelolgicos@gijon.es
#000018
Muséu Villa Romana de Veranes (2007)
#000020
La villa romana, d’una hectárea d’estensión, sitúase a doce kilómetros de Xixón. Ta clavada nuna vertiente na metá de la lladera, a unos 150 metros sobre’l nivel de la mar, per onde pasa la denominada Ruta de la Plata.
#000021
La Villa romana de Veranes foi un gran centru agropecuariu, fundáu al rodiu del Sieglu I d. C., n’época flavia, y tuvo n’usu hasta’l sieglu V d. C. Depués los usos cambiaron y la edificación tresformóse, pero siguió manteniéndose como un centru d’actividá y cultu relixosu importante nesta zona demientres la Edá Media.
#000022
De 16 de setiembre al 15 de xunu
#000025
Del 16 de xunu al 15 de setiembre
#000027
La muralla de Xixón construyóse na dómina Baxo Imperial (finales del sieglu III d. C. y primer terciu del sieglu IV). Refiérense a ella nes cróniques medievales porque abellugó Xixón hasta 1395 cuando’l rei Enrique III mandó esbarrumbar les defenses y destruyir la ciudá como castigu pola so rebeldía nes lluches de los Trastámara. La muralla protexía la península de Cimavilla con un perímetru de 850 metros, una altor máximu de 3 metros y un anchor de 4,60 metros.
#000029
éfonu +34 985 181 040museosarqueologicos@gijon.es
#000030
Necrópolis tumular del Monte Deva
#000031
La Nécropolis Tumular del Monte Deva ye un complexu arqueolóxicu qu’integra una docena de llugares d’esta mena, d’ellos nueve son túmulos funerarios y otru más una cantera de la que los neolíticos estrayíen los grandes bloques de piedra colos que se construyeron dalgunes de les grandes sepultures va, polo menos, 5.000 años. A partir de la información recuperada nes escavaciones púnxose en valor el yacimientu, que contribúi al patrimoniu público xixonés amás de como un espaciu de vagar nun paraxe de gran guapura natural, ufiertando tamién información sobre un espaciu estratéxicu escoyíu como trescendente hai docenes de sieglos; un monte sacralizáu poles sociedaes campesines más antigües, que lu tresformaron nun llugar de reposu de los sos muertos.
#000032
Ruta Vía de la Plata
#000034
La Ruta Vía de la Plata ye un percorríu actual, cultural y turísticu que circula pel oeste de la península ibérica, dende Sevilla a Xixón. Los testimonios arqueolóxicos confirmen esta ruta yá dende la dómina tartésica. Roma utilizóla demientres les Guerres de Conquista.
#000035
El percorríu entra n’Asturies pelos altos de La Carisa y trescurre pela zona central hasta desaguar nel mar Cantábricu en Xixón. Nel conceyu de Xixón la ruta plantégase en dos etapes con sentíu norte-sur.
#000036
Foi la primera que s’escavó en tola costa cantábrica. Data del sieglu III d.C. y los restos d’esta pesquería tapáronse tres el so estudiu y catalogación.
#000039
La ufierta d’hoteles de Xixón ye amplísima. Pue escoyer l’hotel que más-y convenga dependiendo de la so ubicación, nel centru la ciudá o na tredolada, del númberu d’estrelles, de los servicios...
#000040
Ente la ufierta d’agospios disponibles en Xixón habría de destacar tamién los hoteles rurales, especialmente pensaos pa esfrutar la tranquilidá del entornu y la calidá de los sos equipamientos y servicios.
#000041
El Xixón rural invita a disfrutar de les sos cases d’aldea, asitiaes na natura, a pocos minutos del centru la ciudá, nun guapu sitiu.
#000043
Xixón atópase nel camín de Santiago más septentrional, lo que se conoz col nome de camín del norte.
#000045
El camín del norte, nun carez la masificación qu’anguaño esperimenta’l camín francés. Entá ye una esperiencia solitaria y una fusión cola naturaleza rural y granible de los paisaxes coloristes.
#000046
Otra fórmula pa esfrutar d’una estancia afayadiza en Xixón son los apartamentos turísticos.
#000047
Los amantes de l’acampada van poder esfrutar de Xixón con unes instalaciones perbones qu’amás tán mui cerca del centru la ciudá.
#000048
L’accesu dende’l sur pel interior de la península ibérica vien definíu pela Nacional N-630, tamién conocida como “La Ruta la Plata”. Paralela a ella pasen les autopistes A-66 y AP-66 (Benavente-Xixón y León-Campumanes respeutivamente) que permiten un desplazamientu afayadizu dende’l sur de la Península, Madrid, ciudaes y comunidaes de la Ruta la Plata o otros enllaces.
#000053
La segunda exa Este-Oeste, que s’estiende al traviés de tola cornisa cantábrica ta vertebreda pola Carretera Nacional N-634 (Irún-Santiago de Compostela), que n’Asturies estrémase en dos ramales, el primeru va pela costa, pela nominada Carretera la Costa N-632 (Ribeseya-Canero) y permite adientrase hacia l’interior, o siguir pela oriella la mar. Esti corredor paralelu al cantábricu va pel este, dende la frontera francesa hasta Xixón, y hacia l’oeste, dende’l centru del Principáu d’Asturies en direición a Galiza, pela Autopista y Autovía del Cantábrico (AP-8 y A-8).
#000054
Xixón, Uviéu y Avilés tán mui cerca, enllazaespelaautopista que popularmente se conoz como la “Y”, que forma l’empalme de l’A-8 cola A-66. Les autovíes nueves, l’A-64 (Villaviciosa-Uviéu) y l’A-63 (Uviéu-Grau-Salas), lo mesmo que l’Autovía Minera AS-1 (Xixón-Mieres) ufierten una articulación nueva del territoriu rexonal que xunta la rede rexonal de carreteres, anovada dafechu, coneuta Xixón col restu Conceyos y comarques del Principáu d’Asturies.
#000055
Delles empreses d’autobuses coneuten Xixón con Madrid y les principales ciudaes españoles a diario, lo mesmo que con otros puntos de la comunidá asturiana.
#000056
Darréu va poder topar la información de contautu de les compañías qu’operen n’Asturies, y tamién los viaxes que faen:
#000057
Les Compañíes RENFE y FEVE coneuten la ciudá col restu d’Asturies y d’España. RENFE mantién conexones diaries con Madrid, Barcelona, Alicante (sacante los sábados) y combinaciones con otres ciudaes españoles.
#000058
Amás a Xixón lleguen los viaxeros qu’en plenu sieglu XXI opten por facer “un cruceru sobre raíles” nel conocíu Trescantábricu.
#000059
Nel pueblu castrillonense de Santiagu’l Monte ta l’Aeropuertu d’Asturies, que tien conexones coles principales ciudaes españoles y otros destinos europeos.
#000061
L’aeropuertu ta a 40 Km de Xixón, (unos 35 minutos), les ciudaes tán comunicaes pola autopista (A-8).
#000062
Los visitantes que lleguen per vía aérea tienen tres opciones pa desplazase hasta la ciudá:
#000063
Xixón vivió y vive de cara pa la mar. Los dos puertos deportivos, el so gran puertu industrial y les sos 10 playes atestígüenlo. Equí pue atopar la información nel casu de llegar a la ciudá en barcu.
#000068
La ciudá tien una rede de llinies d’autobuses públicos que furrula mui bien, fácil d’usar y que facilita l’accesu a cualesquier requexu del cascu urbanu y del so entorno rural.
#000070
Otra fórmula perbona de tresporte ye’l taxi. Nesta ciudá operen les empreses que vienen darréu:
#000072